РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 19
от редовното заседание чрез видеоконферентна връзка
на комисия „Управление на собствеността”
към Пленума на Висшия съдебен съвет, проведено на 16.06.2021 г.

Днес, 16.06.2021 г., сряда, от 10,30 ч., се проведе редовното заседание чрез видеоконферентна връзка на комисия „Управление на собствеността” към Пленума на Висшия съдебен съвет, в състав:

                                       ЗАМЕСТНИК-ПРЕДСЕДАТЕЛ:   Стефан Гроздев /online/
                                                                         ЧЛЕНОВЕ:  Олга Керелска /online/
                                                                                              Огнян Дамянов 
                                                                                              Боян Новански /online/
                                                                                              Йордан Стоев /online/                                                                                  

От администрацията на ВСС присъстваха: Стефка Инджова – директор на дирекция „Управление на собствеността на съдебната власт, инж. Лина Грънчарова – началник отдел „Инвестиции и строителство“ и Диана Стоянова - главен експерт - юрисконсулт в дирекция „Правна“.

- Инвестиционна дейност:

	1.ОТНОСНО: Доклад от инж. Стоянка Георгиева и инж. Юрий Георгиев – главни експерти в отдел „Инвестиции и строителство“, дирекция „Управление на собствеността на съдебната власт“ относно обект „Проектиране и СМР на обект на съдебната власт в гр. Провадия, находящ в гр. Провадия, ул. "Патриарх Евтимий" № 1“ от Инвестиционната програма на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

1.1. ПРИЕМА доклада на инж. Стоянка Георгиева и инж. Юрий Георгиев –  главни експерти в отдел „Инвестиции и строителство“, дирекция „Управление на собствеността на съдебната власт“.
1.2. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ да докладва на комисия „Управление на собствеността“ към Пленума на ВСС за резултатите след изготвяне на технически паспорт и енергиен сертификат на сградата, находяща се в гр. Провадия, ул. „Патриарх Евтимий“ № 1, с оглед изпълнение на  обект „Проектиране и основен ремонт и реконструкция на сграда в гр. Провадия, ул. „Патриарх Евтимий" № 1, за нуждите на органите на съдебната власт“, включен в Инвестиционната програма на ВСС.  
1.3. ИЗПРАЩА решението на административния ръководител на Районен съд – Провадия, за сведение.

	2.ОТНОСНО: Доклад от инж. Стоянка Георгиева и инж. Минчо Стаев – главни експерти в отдел „Инвестиции и строителство“, дирекция „Управление на собствеността на съдебната власт“ относно обект: „Основен ремонт и реконструкция на Съдебната палата в гр. Пещера“ от Инвестиционната програма на ВСС.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

2.1. ПРИЕМА доклада на инж. Стоянка Георгиева - главен експерт в отдел „Инвестиции и строителство“, дирекция „Управление на собствеността на съдебната власт“ и инж. Минчо Стаев - главен експерт в отдел „Инвестиции и строителство“, дирекция „Управление на собствеността на съдебната власт“.
2.2. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ да предприеме необходимите действия преди изготвяне на техническото задание във връзка със стартиране на обществена поръчка за обект: „Основен ремонт и реконструкция на Съдебната палата в гр. Пещера“, включен в  Инвестиционната програма на Висш съдебен съвет, с цел установяване необходимостта от изготвяне на допълнителни проектни решения и изпълнение на допълнителни строително - монтажни работи, извън тези разработени в одобрения инвестиционен проект за обекта. Да проведе допълнителни срещи и изиска представянето на становища от „БоАрх Боюклиев Архитекти“ ЕООД – автор на проекта от 2019 г. във връзка с вече изпълнени строително - монтажни работи, които не са отразени в одобрения проект. 
Мотиви: Основната сграда, предмет на изготвения инвестиционен проект през 2019 г. е необитаема и представлява строителна площадка. Строежът е замразен вече 13 години, като в обекта има частично изпълнени строително - монтажни работи преди спирането.
2.3. ВЪЗЛАГА на отдел „Инвестиции и строителство“, дирекция „Управление на собствеността на съдебната власт“ да проучи възможността за възлагане на конструктивно обследване на пристройката на съдебната сграда на РС – Пещера, като за резултатите  да докладва на следващо заседание на комисията. 
Мотиви: С молба № 11-01-55/09.07.2015 г. от РС – Пещера относно наличие на напуквания по конструкцията на пристройката към съдебната сграда, на 17.07.2015 г. е извършена проверка на място от община Пещера. В съставения протокол от проверката е указано на собствениците на сградата да представят в общината конструктивно обследване и проект за укрепването на пристройката.
За решаване на констатираните проблеми с експлотационното състояние на пристройката на съдебната сграда на РС- Пещера през 2015 г. от страна на Министерство на правосъдието не са предприети действия за изготвяне на конструктивно обследване и проект за укрепването на пристройката. При направения оглед на място на 01.06.2021 г. от експерти от отдел „Инвестиции и строителство“ са констатирани множество пукнатини в пристройката, които потвърждават необходимостта от извършване на конструктивно обследване и евентуално укрепване на конструкцията на пристройката. 
3.ОТНОСНО: Писмо от административния ръководител на Районен съд – Бяла, с вх. № ВСС-1287520/28.05.2021 г., за заплащане на електроенергия от съда.
Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

3.1. ПРИЕМА доклада на инж. Минчо Стаев главен експерт в отдел „Инвестиции и строителство“, дирекция „Управление на собствеността на съдебната власт“.
3.2. ПРИЕМА за необходимо и целесъобразно направените разходи за консумирана електрическа енергия в периода 12.02.2021 г. – 13.05.2021 г. по партида и електромер в сградата на пл. „Екзарх Йосиф“ № 6, от Районен съд - Бяла да бъдат възстановени от „АДВАНС-2002“ ЕООД – Изпълнител по договор № ВСС-12875/09.12.2020 г. с предмет „Изграждане на нова административна сграда за органите на съдебната власт гр. Бяла, УПИ IX-951, 952, кв. 176 по действащия регулационен план на гр. Бяла /ПИ с идентификатор 07603.501.2813/ по КККР“ в срок до 30.06.2021 г.

Мотиви: Консумираната електрическа енергия по партида и електромер в сградата на пл. „Екзарх Йосиф“ № 6 за периода 12.02.2021 г. – 13.05.2021 г. е ползвана от „АДВАНС-2002“ ЕООД във връзка с организирането на строителната площадка, обезопасяване на строителния обект, ограждане на сградата предстояща за събаряне до откриване на строителна площадка за строежа. Възстановяването на заплатената от Районен съд – Бяла електрическа енергия в този период в размер на 203,19 лв. с ДДС на основание издадени фактури с № 0304229062/12.02.2021 г., № 0305379838/12.03.2021 г., № 0306531547/13.04.2021 г., известие за забава към фактура № 0306531547/13.04.2021 г., № 0307681549/13.05.2021 г. е необходимо да бъде извършено от „АДВАНС-2002“ ЕООД – Изпълнител по договор № ВСС-12875/09.12.2020 г.

3.3. ВЪЗЛАГА на дирекция „Управление на собствеността на съдебната власт“ да извърши необходимите действия за уведомяване на „АДВАНС-2002“ ЕООД в качеството му на Изпълнител, съгласно договор рег. № ВСС-12875/09.12.2020 г. да заплати направените разходи от Районен съд - Бяла за консумираната ел.енергия в периода 12.02.2021 г. – 13.05.2021 г. в размер на 203,19 лв. с ДДС в срок до 30.06.2021 г.
3.4. ИЗПРАЩА решението на административния ръководител на Районен съд – Бяла за сведение.

-	Текущи ремонти:

4.ОТНОСНО: Писмо от административен ръководител на Окръжен съд – Плевен, с вх. № ВСС-6411/03.06.2021 г. във връзка с обособяване на нови работни кабинети в Съдебна палата в гр. Плевен
	Приложение: Доклад от инж. Минчо Стаев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

4.1. ПРИЕМА доклада на инж. Минчо Стаев главен експерт в отдел „Инвестиции и строителство“, дирекция „Управление на собствеността на съдебната власт“.
4.2. УКАЗВА на административния ръководител на Окръжен съд – Плевен извършването на строително - монтажните работи (СМР), съгласно актуализирана оферта от „СТРОЙКОНСУЛТ“ ЕООД, предоставена от Окръжен съд – Плевен с писмо вх. № ВСС-6411/03.06.2021 г. в рамките на осигурения финансов ресурс по § 10-00 „Издръжка“ в размер на 58 646,00 лв. по бюджета на съда, да се осъществи по възможност в периода до 30.09.2021 г., като отчитането на изпълнението се извърши съгласно  чл.10, ал. 1 от Правилата за планиране, осигуряване на средства и извършване на текущ ремонт на сградния фонд на съдебната власт.
4.3. ИЗПРАЩА решението на административния ръководител на Окръжен съд - Плевен за сведение и изпълнение.

5.ОТНОСНО: Писмо на административния ръководител на Районен съд – Варна, с вх. № ВСС-6173/12.04.2021 г. за отпускане на средства за авариен ремонт на покрива на сграда с административен адрес бул. „Владислав Варненчик“ № 63 и неотложен ремонт в сграда с административен адрес бул. „Владислав Варненчик“ № 57.
	Приложение: Доклад от инж. Юрий Георгиев – главен експерт в отдел „Инвестиции и строителство“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

	5.1. ПРИЕМА доклада на инж. Юрий Георгиев - главен експерт в отдел „Инвестиции и строителство“, дирекция „Управление на собствеността на съдебната власт“.
	5.2. ПРИЕМА за целесъобразно и неотложно извършване на ремонт на покрива на сграда с административен адрес бул. „Владислав Варненчик“ № 63, гр. Варна в размер на 27 720 лв. с ДДС, съгласно най-ниската представена оферта от РС-Варна, след получаване на съгласие от страна на всички собственици на самостоятелни обекти в сградата за възстановяване на разходите за изпълнение на ремонта от страна Районен съд - Варна, съгласно процентно разпределение на разхода на база площообразуване на самостоятелните обекти с различен собственик в нея.  
Мотиви: Вследствие на проливните дъждове покривът на сградата на бул. „Владислав Варненчик“ № 63 в гр. Варна е протекъл и са нанесени щети на намиращата се на последният етаж „Зала за публична продан“, част от самостоятелен обект в управление на Висш съдебен съвет в сградата. Целесъобразно е възлагане от страна на РС - Варна и изпълнение на ремонтните дейности през летния сезон на 2021 г., съгласно представената икономически най-изгодна оферта, тъй като от лошото състояние на покрива в най - голяма степен са засегнати обектите в управление на ВСС в сградата. Ремонтът е неотложен  по смисъла на § 1 от допълнителните разпоредби на Правила за планирането, осигуряването на средства и извършването на текущ ремонт на сградния фонд на съдебната власт, но е необходимо  за процентното разпределение на средствата за ремонт, съгласно площообразуване за отделните самостоятелни обекти в сградата с различен собственик, да има постигнато съгласие от всички собственици на самостоятелни обекти в сградата, което да бъде отразено в протокол от общо събрание по реда на Закона за управление на етажната собственост. В случай, че не бъде постигнато съгласие, възстановяването на вложените средства може да стане по съдебен ред на основание на Закона управление на етажната собственост. 
5.3. ВЪЗЛАГА на дирекция „Управление на собствеността на съдебната власт“ да докладва отново преписката след  предоставяне от страна на Районен съд – Варна на протокол от проведено събрание по реда на Закона за етажната собственост във връзка с необходимостта от извършване на неотложен ремонт на покрива на сградата на  бул. „Владислав Варненчик“ № 63, гр. Варна и съгласие от всички собственици за разпределение на средствата за извършване на ремонта на база площообразуване на сградата.
5.4. ПРИЕМА за необходимо във връзка с изпълнение на неотложния ремонт на покрива на сградата на бул. „Владислав Варненчик“ № 63, гр. Варна по т. 5.2 да бъде възложено изготвяне на площообразуване на самостоятелните обекти сградата с различен собственик в размер на 830 лв., съгласно икономически най-изгодната оферта, предложена от Районен съд – Варна. 
Мотиви: В четириетажната сграда с ИН 10135.1501.995.1    на бул. „Вл.Варненчик“ № 63 има няколко самостоятелни обекти (СОС). Три от тях са в управление на Висш съдебен съвет. Обектите са с възложено стопанисване на РС- Варна. Сградата е жилища със смесено предназначение и в нея са разположени още 5 бр. апартамента, тавански стаи, както и обект – общинска собственост, разположена на част от партера – Служба за „Социална превенция“ към район „Одесос“. Съгласно писмо рег. № ОСИСД21001089ВН-003ВН в архива на Община Варна не е налично площообразуване на сградата. Във връзка с извършване на неотложен ремонт на покрива на сградата през летния сезон на 2021 г. и съответното разпределение на средствата за ремонта между отделните собственици на самостоятелни обекти в сградата, съгласно Закона за управление на етажната собственост е необходимо изготвяне на площообразуване на сградата. 
5.5. ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Районен съд – Варна с финансови средства в размер на 830 лв. с ДДС за изготвяне на площообразуване на сградата на ул. „Вл.Варненчик“ № 63. Средствата да бъдат осигурени от неразпределения  резерв за непредвидени неотложни разходи по бюджета на съдебната власт.
5.6. ПРИЕМА за необходимо и неотложно изпълнение на строително –монтажни работи в размер на 12 750,48 лв. с ДДС, съгласно представената икономически най-изгодна оферта  от Районен съд – Варна, за преустройство на кабинет „Председател“ и заседателна зала на ет. 6  в сградата  на бул. „Владислав Варненчик“ № 57, гр. Варна за  обособяване на пет допълнителни работни места за пет нови щатни бройки за длъжността „Съдебен помощник" в съда.
Мотиви: С решение на съдийската колегия на ВСС по протокол № 12/13.04,2021 г., т. 22, щатът на Районен съд  - Варна е увеличен с 5 щатни бройки за длъжността „съдебен помощник". Свободни помещения в самостоятелните обекти в управление на Висш съдебен съвет в сградата няма, поради това  преустройството на съществуващи помещения е единствената възможност за осигуряване на нови работни места. Пет нови работни места могат да бъдат обособени  чрез преустройство на кабинета на председателя и ситуираната до него съвещателна зала, намиращи се на ет. 6.

Справка за отпуснатите средства на Районен съд – Варна
за периода 2016 г. – 2021 г.

година	Корекция на бюджета на ОСВ за извършване на текущ ремонт	Вид на текущия ремонт	
2016	1549лв.

2725лв

4 587 лв.

1171лв.

1045 лв.
6 450 лв.	за р-т и нова настилка на стълбището – централен вход 2
за ролетни щори на архивни помещения 
за доставка и монтаж на 2 бр. пожарозащитни прегради
за подмяна на преградна врата на коридор и прозоречна дограма в санитарни помещения  
за ремонт на асансьор 
за обрушване на фасадна мазилка	
2017	20136лв.	за текущ ремонт на коридори и помещения	
2018	1850лв.

5225лв.

2 902лв.

6421лв.	за авариен текущ ремонт на водопроводен щранг 
за изработване на проект за пожароизвестителна адресируема система в сградите ползвани от съда  за авариен ремонт на канализационен щранг в Съдебната палата гр. Варна
за авариен текущ ремонт на хидроизолация над асансьорна шахта	
2019	0 лв.	няма	
2020	0 лв.	няма	
2021	0 лв.	няма	
5.7.ПРЕДЛАГА на Комисия „Бюджет и финанси“ към Пленума на Висшия съдебен съвет да бъде коригиран бюджета на Районен съд - Варна със средства в размер на 12 750,00 лв. за изпълнение на строително-монтажни работи за преустройство на кабинет „Председател“ и заседателна зала на ет.6 в сградата на бул. „Владислав Варненчик“ № 57, гр. Варна. Средствата да бъдат осигурени от неразпределения резерв за непредвидени неотложни разходи по бюджета на съдебната власт .
5.8.ИЗПРАЩА решението по т. 5.5 и т. 5.7 на Комисия „Бюджет и финанси“ към Пленума на Висшия съдебен съвет за действия по компетентност. 
5.9.ИЗПРАЩА решението на административния ръководител на Районен съд – Варна за сведение и изпълнение.
- Управление на собствеността:

6.ОТНОСНО: Проект на решение за разпределение на ползването на помещенията в административна сграда, находяща се в гр. Мездра, ул. „Св. Св. Кирил и Методий“ № 21.
	Приложение: Доклад от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо с рег. № ВСС-5609/29.04.2021г. от административния ръководител на Районен съд – Мездра с приложен съгласуван проект с административните ръководители на Районен съд – Мездра, Окръжна прокуратура - Враца, ОЗ „Охрана“ – Враца и Агенция по вписванията, с който се предоставя цялостно разпределение на ползването на помещенията в административната сграда в гр. Мездра, ул. „Св. Св. Кирил и Методий“ № 21 между органите на съдебната власт.

6.1. ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в административна сграда,  находяща се в гр. Мездра, ул. „Св. Св. Кирил и Методий“ № 21, както следва:

За нуждите на Районен съд – Мездра:

СУТЕРЕН:
1.	архив – 30,50 кв.м;
2.	Стая за веществени доказателства – 18,80 кв.м.;
3.	Котелно помещение – 40,80 кв.м.;
4.	Склад за гориво – 22,90 кв.м.;
5.	Стая на огняр – 5,40 кв.м.;
6.	Склад  /ползва се съвместно с Агенция по вписванията/ – 48,80 кв.м.;
7.	Санитарно помещение – 4,40 кв.м.;
8.	Санитарно помещение – 6,40 кв.м.

ПЪРВИ ЕТАЖ:
1.	Стая № 102 – държавен съдебен изпълнител – 16,20 кв.м.;
2.	Стая № 104 – съдебни секретари – 12,65 кв.м.;
3.	Заседателна зала № 1  - 34,50 кв.м.;
4.	Съвещателна към зала №1  – 5,65 кв.м.;
5.	Заседателна зала № 2 – 31,60 кв.м.;
6.	Съвещателна към зала № 2 – 7,90 кв.м.;
7.	Санитарно помещение – 4,26 кв.м.;
8.	Санитарно помещение – 6,92 кв.м.

ВТОРИ ЕТАЖ:
1.	Стая № 201 –Председател на РС – 24,00 кв.м.;
2.	Стая № 202 – административен секретар и главен счетоводител – 18,00 кв.м.;
3.	Стая № 203 – районен съдия – 18,00 кв.м.;
4.	Стая № 204 – бюро съдимост – 19,10 кв.м.;
5.	Стая № 205 – деловодство, регистратура и архив – 50,80 кв.м.;
6.	Стая № 206 – съдебни секретари – 12,60 кв.м.;
7.	Стая № 207 – районен съдия – 16,00 кв.м.;
8.	Стая № 208 – районен съдия – 18,50 кв.м.;
9.	Офис – 5,65 кв.м.;
10.	Санитарно помещение – 4,70 кв.м.;
11.	Санитарно помещение – 4,26 кв.м.;

ТРЕТИ ЕТАЖ:
1.	Стая № 303 – районен съдия – 16,65 кв.м.;
2.	Стая № 304 – районен съдия – 19,10 кв.м.;
3.	Стая № 305 – заседателна зала № 3 – 37,20 кв.м.;
4.	Стая № 306 – районен съдия – 12,60 кв.м.;
5.	Санитарно помещение – 4,70 кв.м.;

На Окръжна прокуратура - Враца – За нуждите на Териториално отделение -  Мездра към Районна прокуратура – Враца:

ТРЕТИ ЕТАЖ:
1.	Стая № 301 – прокурор – 18,60 кв.м.;
2.	Стая № 302 – прокурор – 15,51 кв.м.;
3.	Стая № 307 – прокурор – 16,00 кв.м.;
4.	Стая № 308 – деловодство – 18,50 кв.м.;
5.	Офис – 5,65 кв.м.;
6.	Санитарно помещение – 4,30 кв.м.

За изпълнение на функциите на ОЗ „Охрана“ – Враца ще се ползват следните помещения:
СУТЕРЕН:
1.	Арест – 11,70 кв.м.

ПЪРВИ ЕТАЖ:
1.	Стая № 101 – служители ОЗ „Охрана – Враца“ – 9,23 кв.м.
 
За изпълнение на функциите на Агенция по вписванията ще се ползва следното помещение:

ПЪРВИ ЕТАЖ:
1.	Стая № 103 – служба по вписванията, съвместно със съдия по вписванията – 13,80 кв.м.

II. ОТМЕНЯ решение по  т.55.I.4.3 от протокол № 27/05.11.2020г. на Пленума на ВСС.
III. ИЗПРАЩА решението на административния ръководител на Районен съд - Мездра за сведение и изпълнение и на главния прокурор на Република България на разпореждане.

6.2.ВНАСЯ предложението като редовна точка в следващото редовно заседание на Пленума на Висшия съдебен съвет.

7.ОТНОСНО: Проект на решение за разпределение на ползването на помещенията в административна сграда, находяща се в гр. Оряхово,                ул. „Андрей Чапразов“ № 27.
Приложение: Доклад от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо с с рег. № ВСС-5610/17.05.2021г. от административния ръководител на Районен съд – Оряхово с приложен съгласуван проект с административните ръководители на Районен съд – Оряхово, Окръжна прокуратура - Враца, ОЗ „Охрана“ – Враца, Агенция по вписванията, РС „Изпълнение на наказанията“ – Враца при ОС „Изпълнение на наказанията“ – Плевен, с който се предоставя цялостно разпределение на ползването на помещенията в административната сграда в гр. Оряхово, ул. „Андрей Чапразов“ № 27 между органите на съдебната власт.

7.1.ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в административна сграда,  находяща се в гр. Оряхово, ул. „Андрей Чапразов“ № 27, както следва:

За нуждите на Районен съд – Оряхово:

ПРИЗЕМЕН ЕТАЖ:
1.	архив – 39,00 кв.м;

ПЪРВИ ЕТАЖ:
1.	Стая № 2 – бюро „Съдимост“ и бюро „Призовки“ - 10.60 кв.м.;
2.	Стая № 4 – кабинет системен администратор и сървър – 9,80 кв.м.;
3.	Стая № 5 – съдебна зала № 1  - 48,60 кв.м.;
4.	Стая № 7 – кабинет Съдия по вписванията – 7,90 кв.м.;
5.	Стая № 8 – работник поддръжка сгради и чистач – 10,60 кв.м.;
6.	Стая № 9 – регистратура и съдебно-изпълнителна служба – 10,60 кв.м.;
7.	Стая № 10 – гражданско и наказателно деловодство – 23,00 кв.м.

ВТОРИ ЕТАЖ:
1.	Стая № 11 – кабинет на Председателя на РС – 22,00 кв.м.;
2.	Стая № 12 – съдебни секретари – 16,70 кв.м.;
3.	Стая № 13 – кабинет административен секретар – 11,50 кв.м.;
4.	Стая № 14 – кабинет Държавен съдебен изпълнител – 10,30 кв.м.;
5.	Стая № 15 – кабинет Районен съдия – 9,50 кв.м.;
6.	Стая № 17 – кабинет Районен съдия – 11,70 кв.м.;
7.	Стая № 18 – свободна – 10,90 кв.м.;
8.	Стая № 19 – съдебна зала № 2 – 49,50 кв.м.;
9.	Стая № 20 – кабинет счетоводител – 8,30 кв.м.;
10.	Стая № 21 – стая за почивка – 14,50 кв.м.;
11.	Стая № 22 – кабинет ЗЗКИ – 5,00 кв.м.;

На Окръжна прокуратура Враца – За нуждите на Териториално отделение Оряхово към Районна прокуратура – Враца:

ВТОРИ ЕТАЖ:
1.	Стая № 16 – деловодство прокуратура – 15,50 кв.м.

За изпълнение на функциите на ОЗ „Охрана“ – Оряхово ще се ползва следното помещение:

ПРИЗЕМЕН ЕТАЖ:
1.	Стая № 1 – дежурен по охрана и клетка за арестанти – 10,40 кв.м.
 
За изпълнение на функциите на ОС „Изпълнение на наказанията“ ще се ползва следното помещение:

ПРИЗЕМЕН ЕТАЖ:
1.	Стая № 3 – сектор „Пробация“ – 9,70 кв.м.

За изпълнение на функциите на Агенция по вписванията ще се ползва следното помещение:
1.	Стая № 6 – служба по вписванията – 22,30 кв.м.

II. ОТМЕНЯ решение по  т.55.I.4.5 от протокол № 27/05.11.2020 г. на Пленума на ВСС.
III. ИЗПРАЩА решението на административния ръководител на Районен съд - Оряхово за сведение и изпълнение и на главния прокурор на Република България на разпореждане.

7.2.ВНАСЯ предложението като редовна точка в следващото редовно заседание на Пленума на Висшия съдебен съвет.

8.ОТНОСНО: Проект на решение за разпределение на ползването на помещенията в административна сграда, находяща се в гр. Севлиево, ул. „Стефан Пешев“ № 6.
Приложение: Доклад от Цецка Трендафилова – старши експерт – икономист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

На основание чл. 388, ал. 1, предложение първо от Закона за съдебната власт, във връзка с писмо с с рег. № ВСС-5612/10.05.2021 г. от административния ръководител на Районен съд – Севлиево с приложен съгласуван проект с административните ръководители на Районен съд – Севлиево, Окръжна прокуратура - Габрово, ОЗ „Охрана“ – Габрово и Агенция по вписванията, с който се предоставя цялостно разпределение на ползването на помещенията в административната сграда в гр. Севлиево, ул. „Стефан Пешев“ № 6 между органите на съдебната власт.

8.1.ПРЕДЛАГА на Пленума на Висшия съдебен съвет да вземе следното решение:

I. РАЗПРЕДЕЛЯ ползването на помещенията в административна сграда,  находяща се в гр. Севлиево, ул. „Стефан Пешев“ № 6, както следва:

За нуждите на Районен съд – Севлиево:

СУТЕРЕН:
1.	Котелно помещение – 49,60 кв.м;
2.	Тоалетна – 4,90 кв.м.;
3.	Стая за огняр със сервизно помещение – 24,70 кв.м.;
4.	Регистратура за класифицирана информация – 5,40 кв.м.;
5.	Архив – 90,00 кв.м.

ПЪРВИ ЕТАЖ:
1.	Стая № 102 – Системен администратор - 17.60 кв.м.;
2.	Стая № 103 – Съдебна зала № 1 – 34,70 кв.м.;
3.	Стая № 104 – призовкари, работник, поддръжка сгради – огняр и чистач - 19,60 кв.м.;
4.	Тоалетна с изолационно предверие – 8,60 кв.м.;

ВТОРИ ЕТАЖ:
1.	Стая № 201 – Счетоводител – 22,90 кв.м.;
2.	Стая № 202 – Административен секретар – 18,30 кв.м.;
3.	Стая № 203 – Съдебна зала № 2 – 59,70 кв.м.;
4.	Стая № 204 – Държавен съдебен изпълнител – 12,90 кв.м.;
5.	Стая № 205 – Съдебно-изпълнителна служба – 18,50 кв.м.;
6.	Стая № 206 – Съдия по вписванията – 12,90 кв.м.;
7.	Стая № 207 – Съдебна зала № 3 – 61,80 кв.м.
8.	Стая № 208 – Архивар – 18,60 кв.м.;
9.	Стая № 209 – Архив – 24,90 кв.м.;
10.	Тоалетна с изолационно предверие и склад – 8,60 кв.м.;
11.	Сървърно помещение, тоалетна с изолационно предверие  - 8,40 кв.м.

ТРЕТИ ЕТАЖ:
1.	Стая № 301 – Районен съдия – 23,20 кв.м.;
2.	Стая № 302 – Съдебни секретари /наказателни дела/ - 18,00 кв.м.;
3.	Стая № 303 – Наказателно деловодство и Бюро съдимост – 18,00 кв.м.;
4.	Стая № 304 – Административен ръководител – 41,20 кв.м.;
5.	Стая № 305 – Районен съдия – 13,20 кв.м.;
6.	Стая № 306 – Районен съдия – 18,80 кв.м.;
7.	Стая № 307 – Районен съдия – 13,20 кв.м.;
8.	Стая № 309 – Районен съдия – 18,00 кв.м.;
9.	Стая № 310 – Гражданско деловодство и съдебни секретари – 43,80 кв.м.;
10.	Тоалетна с изолационно предверие и склад – 8,40 кв.м.;
11.	Тоалетна с изолационно предверие и склад – 8,60 кв.м.

На Окръжна прокуратура Габрово – За нуждите на Териториално отделение Севлиево към Районна прокуратура – Габрово:
СУТЕРЕН:
1.	Архив – 36,00 кв.м.

ПЪРВИ ЕТАЖ:
1.	Стая № 105 – Прокурор – 17,00 кв.м.;
2.	Стая № 106 – Прокурор – 17,00 кв.м.;
3.	Стая № 107 – Прокурор – 17,00 кв.м.;
4.	Стая № 108 – Прокурор – 17,00 кв.м.;
5.	Стая № 109 – Деловодство – 17,00 кв.м.;
6.	Тоалетна с изолационно предверие и склад – 8,40 кв.м..;
7.	Коридор – 49,00 кв.м.

ТРЕТИ ЕТАЖ:
1.	Стая № 308 - Заместник районен прокурор – 44,40 кв.м. 

За изпълнение на функциите на ОЗ „Охрана“ – Габрово ще се ползват следните помещения:

СУТЕРЕН:
1.Помещение за временна изолация на задържани лица - клетка 1 – 9,00 кв.м.;
2.Помещение за временна изолация на задържани лица - клетка 2 – 10,00 кв.м.;
3.Сервизно помещение, тоалетна и коридор – 15,14 кв.м.;
4.Помещения за охраната – 2 броя – 16,10 кв.м.;
5.Коридор – 10,40 кв.м.

За изпълнение на функциите на Агенция по вписванията ще се ползват следните помещения:
СУТЕРЕН:
1.Архив на Служба по вписванията – 38,00 кв.м.

ПЪРВИ ЕТАЖ:
1.	Стая № 101- Служба по вписванията – 19,60 кв.м.

II. ИЗПРАЩА решението на административния ръководител на Районен съд - Севлиево за сведение и изпълнение и на главния прокурор на Република България на разпореждане.

8.2.ВНАСЯ предложението като редовна точка в следващото редовно заседание на Пленума на Висшия съдебен съвет.

9.ОТНОСНО: Проект на решение за упълномощаване на представляващия Висшия съдебен съвет да подпише договор за безвъзмездно предоставяне за управление върху част от недвижим имот – публична общинска собственост, находящ се в гр. Разград, пл. „Независимост“ № 2, на Висшия съдебен съвет, за нуждите на Окръжен съд и Районен съд – Разград.
Приложение: Доклад от Стоян Димитров – старши експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

9.1. ПРИЕМА доклада на Стоян Димитров – старши експерт - юрист в отдел „Управление на собствеността“, дирекция „Управление на собствеността на съдебната власт“.

9.2. ПРЕДЛАГА на Пленума на Висшия съдебен съвет да вземе следното решение: 

 УПЪЛНОМОЩАВА представляващия Висшия съдебен съвет            /ВСС/ да подпише договор за безвъзмездно предоставяне за управление на част от имот - публична общинска собственост, представляващ три етажа, от четириетажна административна сграда, с идентификатор                                      № 61710.505.7251.1 по кадастралната карта на гр. Разград, с адрес                      гр. Разград, площад „Независимост” № 2, както и помещенията, находящи се в северната част на сутерена на сграда с обща площ от 176 кв. м., и две помещения в южната част на сутерена на същата сграда с обща площ от 30 кв.м., цялата със застроена площ 1064 кв.м, актувана с АОС № 186/29.03.2011 г. на ВСС, за нуждите на Окръжен съд гр. Разград и Районен съд гр. Разград, за срок от 2 /две/ години. 

9.3. ВНАСЯ предложението като редовна точка в следващото редовно заседание на Пленума на Висшия съдебен съвет.

10.ОТНОСНО: Изпълнение на решение по т. 6.2. от протокол № 7/17.03.2021 г. на Комисия „Управление на собствеността“ към Пленума на Висшия съдебен съвет, за становище от областния управител на област Смолян по прилагането на законовата хипотеза на чл. 15, ал. 3 от ЗУТ, за закупуване на недвижим имот в гр. Златоград, за нуждите на Районен съд –  Златоград.
Приложение: Доклад от Стоян Димитров – старши експерт – юрист в отдел „Управление на собствеността“, дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

10.1. ПРИЕМА доклада от Стоян Димитров – старши експерт - юрист в отдел „Управление на собствеността“, дирекция „Управление на собствеността на съдебната власт” към администрацията на Висшия съдебен съвет ”.
10.2. ВЪЗЛАГА на дирекция „Управление на собствеността на съдебната власт“ да подготви писмо до Министерски съвет чрез Министерство на регионалното развитие и благоустройството, в което да се изложи фактическтата обстановка и да се отправи запитване относно възможността за осигуряване на средства по бюджета на Област Смолян  за закупуването на недвижим имот, находящ се в гр. Златоград, за нуждите на Районен съд – Златоград по реда на чл. 15, ал. 4 от Закона за устройство на територията. 

-	Разни.

11.ОТНОСНО:  Проект на решение за изменение на решение по т. 32 от протокол № 15/11.07.2019 г. на Пленума на ВСС, изменено и допълнено с решение по  т. 4 от протокол №10/01.04.2020 г. на комисия „Управление на собствеността“, упълномощена с решение по Протокол № 7/16.03.2020 г. по т. 2 на Пленума на ВСС за упълномощаване на служители от дирекция „Управление на собствеността на съдебната власт“.

КОМИСИЯ „УПРАВЛЕНИЕ НА СОБСТВЕНОСТТА”
Р Е Ш И:

11.1.ПРЕДЛАГА на Пленума на Висшия съдебен съвет да приеме следното решение:
ИЗМЕНЯ  решението по т. 32 от протокол № 15/11.07.2019 г., на Пленума на ВСС, изменено и допълнено с решение по т. 4 от протокол №10/01.04.2020 г. на комисия „Управление на собствеността“, упълномощена с решение по протокол № 7/16.03.2020 г. по т. 2 на Пленума на ВСС в частта на т. 32.1., както следва:
„32.1. УПЪЛНОМОЩАВА Цецка Трендафилова - старши експерт – икономист „Управление на собствеността", дирекция „Управление на собствеността на съдебната власт", Надя Горгорова - старши експерт – икономист в отдел „Управление на собствеността", дирекция „Управление на собствеността на съдебната власт" и Стоян Димитров - старши експерт - юрист в отдел „Управление на собствеността", дирекция „Управление на собствеността на съдебната власт" заедно и поотделно да представляват Висшия съдебен съвет пред:
- общинските администрации, общинските служби по земеделие, службите по геодезия, картография и кадастър /СГКК/, във връзка с попълването, подписването, подаването и получаването на документи, необходими за актуализирането или съставянето на актове за държавна собственост на имотите на съдебната власт;
-   областните администрации, във връзка със съставянето на актове за държавна собственост на имотите на съдебната власт, за които липсват такива или следва да бъдат актуализирани;
-   общинските администрации, във връзка с изготвянето, попълването, подписването и подаването на декларации по чл. 14 от Закона за местните данъци и такси и други декларации, относно определяне размера на данък недвижими имоти и такса битови отпадъци, както и във връзка с получаване на данъчни оценки и други документи за имотите на съдебната власт;
- „ЕВН България Електроразпределение" ЕАД, „ЕВН България Електроснабдяване" ЕАД, „ЧЕЗ Електро България" АД, „ЧЕЗ Разпределение България" АД, „ЕНЕРГО-ПРО Продажби" АД, „Електроразпределение Север" АД, „Софийска вода" и други ВиК оператори, „Топлофикация София" ЕАД и други оператори, доставчици на топлинна енергия, „Овергаз мрежи" АД и други оператори на газопреносната мрежа, както и други експлоатационни дружества, във връзка с попълване, подписване, подаване и получаване на заявления, молби и декларации за откриване, промяна или закриване на партиди, както и да извършват други правни и фактически действия във връзка със сключени договори за предоставяне на услуги от експлоатационни дружества.“
11.2. ВНАСЯ решението в следващото редовно заседание на Пленума на ВСС.

ЗАМЕСТНИК- ПРЕДСЕДАТЕЛ 
НА КОМИСИЯ „УПРАВЛЕНИЕ НА СОБСТВЕНОСТТА” 
КЪМ ПЛЕНУМА НА ВСС: /п/ СТЕФАН ГРОЗДЕВ